RS 66 «Skomvær II»

RS 66 «Skomvær II» var en redningskrysser bygd i stål for Redningsselskapet og sjøsatt i 1960. Hun var av samme type som RS 61 og RS 62, og var som disse bygd ved A/S Stord Verft (nå kjent som Aker Solutions Stord). «Skomvær II» var 26,46 meter lang, og hovedmotoren på 525 hk ga en marsjfart på 11 knop.

RS «Skomvær II» var finansiert ved innsamling gjennom Skomvær-aksjonen i NRK. Det var Erik Bye som fikk ideen til innsamlingen, og den innbrakte 1,55 millioner kroner, som finansierte byggingen. Navnet fikk den etter stålbarken Skomvær.

 «Skomvær II» blir til «Hans Hansson» 
I 1986 ble «Skomvær II» solgt til det svenske Sjöräddningssällskapet, og fikk navnet «R/K Hans Hansson». Skipet ble videresolgt i 1997 til utenlandske eiere.

Skipet ble videresolgt i 2018 til selskapet Quixote Expeditions, som beholdt navnet «Hans Hansson». Den nye eieren tilbyr krysninger i farvannene rundt Falklandsøyene og Syd-Georgia, og kundene kan blant annet være film- og TV-team, samt vitenskapelige ekspedisjoner.

 Referanser 

 Eksterne lenker 

 RS 66 «Skomvær II» Redningsselskapet

Kategori:Norske redningsskøyter
Kategori:Skip bygget i Norge
Kategori:Skip fra 1960
Kategori:Artikler i sjøfart-prosjektet